**יום ירושלים ברכת ההלל – שבת ירושלים תשע"ו ברכי נפשי/ מאיר אביטן**

## **הרב בן-ציון מאיר חי עוזיאל (שו"ת משפטי עוזיאל חלק ח' סימן כ"ג)**

בשובי היום אל ביתי ועבודתי מצאתי ראיתי מכתבו מיום ט' דנא שבו העיר על הוראתי לברך שהחיינו בשם ומלכות ביום העצמאות, ובו בזמן שלא לברך על קריאת ההלל, וזה תרתי דסתרן. ולגוף העניין העיר כי השמחה אינה במלואה, כמו שלעניין המילה אין לברך שהחיינו מטעם דאיכא צערא דינוקא, וכמה מצטערים איכא על ירושלים המושפלת...

ועתה נשובה נא אל הערתו הראשונה שעל הוראתנו לקרוא את הלל בלא ברכה, ושהחיינו בשם ומלכות, וזה הוי תרתי דסתרן על אתר.

וזאת תשובתי: **בברכת שהחיינו** שהיא מחויבת בכל דבר שיש בו שמחה, מצאנו דאין כאן חידוש הלכה, אלא זאת היא הלכה פסוקה להודות לה' אשר שמחנו בישועתו ופדה אותנו ממות לחיים,

**אבל בברכת ההלל** יש להסתפק טובא, דהנה גרסינן התם: ארבעים ושמונה נביאים עמדו לישראל ולא פחתו ולא הותירו על מה שכתוב בתורה, חוץ ממקרא מגילה, מאי דרוש? אמר רבי חייא בר אבין אמר רבי יהושע בן קרחה: ומה עבדות לחירות אמרינן שירה, ממיתה לחיים לא כל שכן, אי הכי הלל נמי נימא וכו', רב נחמן אמר: קרייתא זו הלילא...

מכאן למדנו: מעיקר ההלכה כל מאורע שיש בו משום הצלה ממות לחיים, צריך לומר עליו את ההלל, אלא לרב נחמן לאו דווקא הלל, אלא כל הגדת הנס, כגון מקרא מגילה וברכותיה הרי זה כאמירת הלל, ולרבא קריאת הלל היא דווקא, ואין אומרים אותו אלא בגאולה שלה, כגון יציאת מצרים, שנאמר בה: 'לא תוסיפו לראותם עוד עד עולם' (שמות יד, יג).

מכאן נחמד לנדון דידן, לדעת רב נחמן הרינו יוצאים בברכת שהחיינו ומזמורי תהילים מעין המאורע, ובכלל זה גם קריאת ההלל, ואין צורך בברכה מיוחדת של "לגמור את ההלל" , ולרבא אין אומרים הלל אלא בגאולה שלמה, **הלכך בשעה זאת שירושלים בתוך חומותיה היא בידי אויב, וכולנו צריכים לעמוד הכן להשיב מלחמה שערה, אין לגמור את ההלל בברכת שם ומלכות** (אלא אומרים ברכת הודאה בקראית המגילה וברכותיה), לכן מצאתי לטוב ונכון להסתפק בברכת שהחיינו וקראית מזמורי תהילים ובכלל ההלל בלא ברכה, **ובגאולת ירושלים ובנין מקדשה, בהניח לנו מכלך אויבנו מסביב, נקרא את ההלל בברכותיו בשם ומלכות. ואנו תקוה שכן נזכה לראות בנין ירושלים ומקדשה במהרה בימנו, ונאמר לפניו הללויה.**

1. **הראשון לציון הרב יצחק נסים** כתב בפנקסו: " **ליום ירושלים** – "שמחתי באומרים לי בית ה׳ נלך, עומדות היו **הבית** שהוא היום המר שבחיי אומתנו. העם אשר לא שכח אף לרגע את העיר אשר בה בחר ה' ואשר נשבע: אם אשכחך ירושלים תשכח ימיני, תדבק לשוני לחכי אם לא אזכרך, אם לא אעלה את ירושלים על ראש שמחתי, זכה עתה שתתקיים בו השבועה.**ואשרי הדור אשר זכה למה שלא זכו לו כל הדורות**

**3. הרב עובדיה הדאיה,**חבר בית הדין הגדול ומחבר שו"ת "ישכיל עבדי" כתב על הצורך בהודאה על יום ירושלים:

 "…ויש איסור לא תחנם אפי׳ בזמן שהיא בחרבנה תחת שלטון זרים**מכ״ש עתה שזיכנו ה׳ להחזיר אותה לבעליה ודאי שאין לנו להוציאה מתחת ידינו אחרי הנסים והנפלאות שעשה לנו במלחמת ששת הימים, כי היה בזה נס פלאי ואלהי, ואין לנו להיות כפויי טובה אשר עשה לנו, ונבגוד בטובה ובמתנה אשר חננו לנו**".

**4.הרב עובדיה יוסף**אז דיין בית הדין הגדול של הרבנות הראשית, כתב בתשובה ימים ספורים לאחר סיום המלחמה: ב"ה. ג' סיון תשכ"ז, לפ"ק, ירושלים ת"ו. בהיות כי בימים אלה**הפליא השם יתברך חסדיו ונפלאותיו עמנו, גבר עלינו חסדו, וראו כל אפסי ארץ את ישועת אלהינו, כי לא יטוש ה' את עמו בעבור שמו הגדול, ויצאנו מאפלה לאורה, ומיגון לשמחה, ברוך הוא ומבורך שמו אשר שם נפשנו בחיים ולא נתן למוט רגלינו**, וברוב רחמיו וחסדיו זכינו גם לשחרורו של הכותל המערבי שריד בית מקדשינו ותפארתינו, ואף כל שטח הר הבית והמקדש נתונים נתונים המה בחסות שלטון ישראל… (שו"ת 'יביע אומר', חלק ה – יורה דעה סימן כו').

**5.הרב יצחק אבוחצירה בשנת תשכ"ז, לאחר מלחמת ששת הימים וניצחון ישראל את צבאות ערב ביקש הרב לתקן תפילה מיוחדת ליום כ"ח באייר וכך מופיע בפרוטוקול הרבנות הראשית:**

"לדעת רבה הראשי של רמלה, הרב יצחק אבוחצירא "אין יום גדול בעולם כמו יום זה!" ולכן הוא מציע: א. הרבנות הראשית תחבר תפילה מיוחדת שתאמר לפני "ברוך שאמר" או לאחר תפילת שמונה עשרה.  ב. להחליט על קריאה בתורה והפטרה מיוחדים.ג. בנוסף מציע הרב לקבוע הלל בברכה."

4. תיאורו של הרב יוסף משאש, רבה הראשי של העיר חיפה, על חגיגות יום ירושלים שנת תשל"ב

ובאו"ר כ"ח באייר תלב"ש / אשר כובע ישועה חבש / בכיבוש ירושלים / מקור מים חיים / בחסד חי העולמים / במלחמת ששת הימים/ שנת ל"א תשכ"ח / באייר ביום כ"ח / אשר הוקבע במדינה / ליום חג בכל שנה ושנה / בתפילת חגיגיות / בבתי כנסיות / עם נאומים והרצאות / על הניסים ועל הנפלאות / ונקרא בלב ובשפתיים / יום ירושלים.

וגם אני / העני / עניתי חלקי בעדת עוזי ומעוזי / בבית הכנסת המרכזי / פה עיר הקודש חיפה / היפה / ומשם הלכתי הביתה / ואכלנו סעודתא דמהימנותא / בחדותא / ובשירתא תשבחתא / לאל אשר אויב מארצנו עיקֵר / ויהי ערב ויהי בוקר / השכמתי בשמחה ובששון / ונפל בפי פסוק בזה הלשון / רבי אומר: שמחו את ירושלים!